laion/Wikipedia-Exotic huggingface dataset:
Albaania muusika

Albaania muusika on Albaanias ja albaanlaste loodud muusika. Albaania rahvamuusika erineb regiooniti, kõige silmapaistvamad on geegide (põhjas) ja toskide (lõunas) traditsioonilise muusika stiilierinevused. Geegide muusikat kirjeldatakse jõulise ja kangelaslikuna, toskide oma rahuliku, õrna ja kaunina. Mõlemat stiili iseloomustab taktimõõtude 3/8, 5/8 ja 10/8 kasutamine. Albaania muusika on saanud tugevaid mõjutusi Kagu-Euroopa kultuuridelt, eriti Osmanite riigilt, mille võimu all Albaania üle viie sajandi oli, kuid need mõjud on väiksemad maapiirkondades ja eraldatud paikades. Albaania rahvalaulude seas on eepilisi kangelaslaule, meloodilisi hällilaule, armastuslaule, töölaule jm. Olulised on tähtpäevadega seotud laulud, nt püha Laatsaruse päeva puhul, mis märgib kevade algust. Hällilaulud ja itkud on tähtsad naiste laulud. Põhja-Albaania geegid on tuntud oma laia valiku eepiliste laulude poolest. Paljud neist räägivad Skanderbegist, kes oli 15. sajandi vabadusvõitleja ja Albaania rahvuskangelane. Need laulud kannavad suulises vormis edasi rahva ajalugu, moraalinorme ja sotsiaalseid väärtusi. Kangelaslaule saadetakse ühekeelsel poogenpillil lahutal. Lahutat mängitakse tänapäeval veel ainult mõnedes Põhja-Albaania mägipiirkondades, veidi lõuna pool on rohkem levinud kahekeelne çifteli, mille ühel keelel mängitakse meloodiat ja teine kõlab burdoonina kaasa. Eepiliste kangelaslaulude ja ballaadide (ning pillisaate) esitajaks on traditsiooniliselt olnud mehed, kuid naiste osakaal on aja jooksul suurenenud. Laulud, mida laulavad lambakarjused, on melanhoolsed ja mõtlikud. Karjused mängivad ka lihtsaid puupuhkpille, näiteks klarnetisarnast zumarët. Lõuna-Albaania traditsiooniline muusika on pehmem ja õrnem. Laulud on polüfoonilise loomuga ja sarnanevad Kreeka muusikaga. Vlorë piirkonnas on levinud tähelepanuväärne neljahäälne laulustiil. Lauludes on emotsionaalne pinge ja samal ajal range rituaalne vorm. Üks laululiike on ka matuseitkud, mida esitavad koor ja üks või kaks solisti. Esile kerkivad ka armastuslaulud, milles on vaba rütm, heakõlalised kooskõlad, kaunistused ja melismid. Toskidel on levinud ansamblid, kuhu kuuluvad viiulid, klarnetid, lahutad ja defid (tamburiin). Üks tähtsamaid rahvamuusikasündmusi on iga viie aasta järel Gjirokastëris toimuv folkloorifestival. 1920. aastatest on loodud ka Albaania iseloomulikku süvamuusikat. "Hymni i Flamurit", Albaania riigihümn Albaania Eurovisiooni lauluvõistlusel Albaania isopolüfoonia
Eesti Jäähokiliit

Eesti Jäähokiliit (EJL) on Eesti jäähoki riiklik juhtorgan. Eesti liikmelisus Rahvusvahelises Jäähokiföderatsioonis (IIHF) pärineb 1935. aastatest, mis aegus pärast nende riikide annekteerimist Nõukogude Liidu poolt vastavalt 1940. ja 1945. aastal, taastati pärast nende suveräänsuse taastamist 1990. aastatel. Jäähokiliidu põhiülesanne on jäähoki populariseerimine ja arendamine Eesti Vabariigis. Riigis on 14 klubi, 1303 mängijat (neist 125 mängivad Unibet Hokiliigas), 10 sisejäähalli ja 23 välijäähalli. Eesti meistrivõistluste mänge vilistab kõigis vanuseklassides 28 kohtunikku. Suurim areen: Tondiraba (peaareen mahutab 5840 pealtvaatajat) Tallinnas. IIHF edetabelis on meeste võistkond 28. ja naiskond 40. kohal. Unibet Hokiliiga on Eesti kõrgeima tasemega jäähokiliiga. Liiga koosneb viiest meeskonnast. Tavahooaja 2024-25 tulemused: Eesti jäähokikoondis Eesti U20 jäähokikoondis Eesti U18 jäähokikoondis Eesti naiste jäähokikoondis "Estonian Ice Hockey Association", Wikipedia (inglise), 12. juuli 2024, vaadatud 12. juulil 2024 "Jäähokiliit". ehis.eestihoki.ee. Vaadatud 12. juulil 2024. https://eestihoki.ee/ EJL Klubid
Balti meistrivõistlused males

Balti meistrivõistlused males on aastast 1931 toimuvad Baltimaade meistrivõistlused males. Enne I maailmasõda peeti võistlust Balti malekongress (inglise Baltic Chess Congress). 1931 Isakas Vistaneckis (Leedu) ...
Eesti naiste jäähokikoondis

Eesti naiste jäähokikoondis on Eestit naiste jäähokis esindav rahvuskoondis. Koondis kuulub Eesti Jäähoki Liitu. Koondise esimene matš oli 25. novembril 2005, kui Tallinnas mängiti Islandi vastu ja see mäng võideti 8:2. Pääsupiigad — Eesti Jäähokiliit
Ivan Babikov

Ivan Babikov (sündinud 4. juulil 1980 Sõktõvkaris) on Venemaal sündinud Kanada endine murdmaasuusataja. Ta võistles alates 2002. aastast. Ta kasvas Venemaal, kuid asus Kanadasse elama, sai kodakondsuse ning asus Kanadat esindades võistlema. 2010. aasta taliolümpiamängudel Vancouveris saavutas ta karjääri parima koha, kui oli 30 km suusavahetusega sõidus viies. Lisaks oli ta teatesõidus seitsmes, 15 km vabatehnikasõidus kaheksas ja 50 km klassikas 33. Babikovi parimaks saavutuseks maailmameistrivõistlustel jäi neljas koht, mille ta sai vabastiilis 15 km eraldistardis sõidus Val di Fiemmes 2013. aastal. Tema parim maailma karikasarja koht oli samuti neljas, mille ta saavutas 15 km vabatehnikas Canmore'is 2005. aasta detsembris. 2008.–2009. aasta Tour de Skil võitis ta viimase etapi. Babikov lõpetas sportlaskarjääri 2016. aasta juunis. Babikov elab alates 2003. aasta kevadest Kanadas ning sai 2007. aastal Kanada kodakondsuse. FIS-i reeglite kohaselt pidi Babikov Venemaa koondises võistlema ka 2008. aastal. Kanada murdmaasuusataja sai temast 2009. aasta jaanuaris. Nüüd elab ta Alberta provintsis Canmore'is. Babikovi sponsor oli Salomon. Babikov sõitis Salomoni saabaste, suuskade ja klambritega. Babikov kasutas Swixi suusakeppe. Ivan Babikov osales individuaalarvestuses 164 maailma karikasarja etapil ja jõudis esikolmikusse kolmel korral, neist ühe etapi ta võitis. "Ivan Babikov Retires". fis-ski.com. 24. juuni 2016 Koduleht Ivan Babikov FIS-i kodulehel (fis-ski.com)
Tamara Sõrmus

Tamara Sõrmus (aastani 1953 Tamara Sander; 29. november 1926 Tartu – 28. märts 2018 Tartu) oli eesti baleriin ja matemaatik. Ta oli aastatel 1945–1951 Vanemuise teatri baleriin. Ta lõpetas 1954. aastal Tartu Riikliku Ülikooli matemaatika-loodusteaduskonna matemaatikuna. 1963. aastal kaitses ta füüsika-matemaatikakandidaadi väitekirja (juhendaja professor Gunnar Kangro). Aastatel 1955–1975 töötas ta õppejõuna (aastast 1968 dotsendina) Tartu Riikliku Ülikooli matemaatilise analüüsi kateedris. Aastatel 1975–1995 töötas ta õppejõuna (dotsendina) Tallinna Pedagoogilises Instituudis, hiljem Tallinna Pedagoogikaülikoolis. Tal on uurimusi hajuvate ridade teooria alalt, ta on üldistanud selle teooria tulemusi Banachi ruumide jadadele ja operaatormaatriksitega summeerimismenetlustele. Ta koostas mitu kõrgkooliõpikut. 1994 Gerhard Rägo nimeline mälestusmedal Tema vend Georg Sander (1923–2016) oli eesti teatrikunstnik. "Arhiivikoopia". Originaali arhiivikoopia seisuga 6. juuli 2015. Vaadatud 24. märtsil 2015.{{netiviide}}: CS1 hooldus: arhiivikoopia kasutusel pealkirjana (link) Eesti entsüklopeedia. 14. köide: Eesti elulood. Tallinn: Eesti Entsüklopeediakirjastus, 2000, lk 496. Haud Tartu Pauluse kalmistul
Eesti U18 jäähokikoondis

Eesti U18 jäähokikoondis on Eestit kuni 18-aastaste jäähokis esindav rahvuskoondis. Koondis kuulub Eesti Jäähoki Liitu. Eesti U20 jäähokikoondis U18 noortekoondis Eesti Jäähokiliit
Väike-Leedu

Laiemalt nimetatakse Väike-Leeduks (leedu keeles Mažoji Lietuva) leedukeelseid alasid endise Ida-Preisimaa alal. Kitsamas mõttes on tegu kahe maailmasõja vahelisel ajal Leedu vabariigile kuulunud Klaipėda piirkonnaga (saksa keeles Memelland), mis Esimese maailmasõja lõppedes Saksamaalt ära võeti ja 1923. aastal Leeduga liideti. Selles Leedu osas on tekkinud praegune leedu kirjakeel, samas sündis ja tegutses luteri pastorina Kristijonas Donelaitis.
Eesti U20 jäähokikoondis

Eesti U20 jäähokikoondis on Eestit noorte (juunioride) jäähokis esindav rahvuskoondis. Koondis kuulub Eesti Jäähoki Liitu. Koondise esimene matš oli 10. novembril 1992, kui Riias mängiti Sloveenia vastu ja see mäng kaotati 3:4. Eesti U18 jäähokikoondis U20 noortekoondis Eesti Jäähokiliit
Vili Kazasjan

Vili Kazasjan (õieti Edmond Aram Kazasjan, bulgaaria keeles Едмонд Арам Казасян; 8. detsember 1934 Sofia – 12. juuli 2008 Sofia) oli bulgaaria helilooja, dirigent ja džässpianist. Ta oli armeenia päritolu. 1957. aastal lõpetas ta Sofias tehnikumi. 1950. aastatel hakkas esinema muusikuna. Tema tütar on laulja Hilda Kazasjan.
Miloslav Stingl

Miloslav Stingl (19. detsember 1930 Bílina – 11. mai 2020 Praha) oli tšehhi maailmarändur, reisikirjanik ja etnograaf, kes on rahvusvaheliselt tuntud paljusid maailma põlisrahvaste kultuure käsitlevate teoste poolest, mis osaliselt põhinevad autori enda vahetul kogemusel. Mitmed Stingli raamatud on tõlgitud eesti keelde. "Hurmav Havai" (Očarovaná Havaj). Tšehhi keelest tõlkinud Leo Metsar; kujundanud Jüri Kaarma. Sari Maailm ja mõnda, Eesti Raamat, Tallinn 1986, 304 lk. "Indiaani püramiidide saladused" (Tajemství indiánských pyramid). Tšehhi keelest tõlkinud Leo Metsar; kujundanud Helmut Polberg; kaanekujundus Jaak Adamson . Sari Maailm ja mõnda, Eesti Raamat, Tallinn 1977, 280 lk. "Indiaanlased ilma tomahookideta" (Indiáni bez tomahavků). Tšehhi keelest tõlkinud Leo Metsar; kujundanud Milvi Torim. Eesti Raamat, Tallinn 1981, 448 lk.
Fototöötlus

Fototöötlus on protsess, mille käigus muudetakse varem tehtud fotosid. Digifotograafias kasutatakse selleks fototöötlusprogramme. Fototöötlus teenib mitmesuguseid eesmärke. Küllap tähtsaim või vähemasti levinuim on pildistatava objekti või stseeni võimalikult täpne, kvaliteetne ja tehniliselt pädev edastamine vaatajatele. Sellest eesmärgist lähtudes on ideaalne fototöötlus niisugune, kus tehakse vaid hädatarvilik. Lõpptulemuse kvaliteet sõltub seega enim hetkest, mil foto tehakse – hilisem töötlus saab seda paremuse suunas mõjutada vähe. Tihti mõistetakse fototöötluse all ka protsessi, kus fotot moonutatakse sedavõrd, et see ei kujuta enam olukorda, mis oli pildi tegemise ajal. Sellisel juhul võib olla tegu kunstiliste ja esteetiliste taotlustega, aga ka näiteks sooviga õppe-eesmärgil rõhutada mõnd objekti või objekti omadust. Enne arvutiajastut saavutati fotomanipulatsiooni efekte tindi, mitmekordse särituse ning fotode või negatiivide kokkusobitamisel. Samuti kasutati värvipüstoleid, pliiatseid ning kõikvõimalikke vahendeid, mis soovitud tulemuseni jõudmisel kaasa aitasid. Sellist tüüpi fototöötlust peeti omaette kunstivaldkonnaks, kuna nõudis palju oskusi ja annet. Fotograafia Sissejuhatus pilditöötlusesse
Gonionotophis nyassae

Gonionotophis nyassae on Lamprophiidae sugukonna maoliik. Neid madusid võib kohata Namiibias, Botswanas, Sambias, Zimbabwes, Mosambiigis, Lõuna-Aafrikas, Svaasimaal, Malawis, Tansaanias, Rwandas, Burundis, Keenias, Somaalias ja Kongo Demokraatlikus Vabariigis. Gonionotophis nyassae, Rahvusvaheline Looduskaitseliit, veebiversioon (vaadatud 25.03.2015) (inglise keeles) Gonionotophis nyassae (GÜNTHER, 1888), Roomajate andmebaas, veebiversioon (vaadatud 25.03.2015)(inglise keeles) Günther, 1888: The Annals and magazine of natural history; zoology, botany, and geology (1840),lk 328, 6. sari, 1. köide, 1888 Selles artiklis on kasutatud prantsuskeelset artiklit fr:Gonionotophis nyassae seisuga 25.03.2015.
Hemirhagerrhis nototaenia

Hemirhagerrhis nototaenia on Lamprophiidae sugukonna maoliik. Neid madusid võib kohata Burkina Fasos, Nigeris, Kamerunis, Kesk-Aafrika Vabariigis, Kongo Demokraatlikus Vabariigis, Tšaadis, Sudaanis, Lõuna-Sudaanis, Etioopias, Somaalias, Keenias, Tansaanias, Malawis, Zimbabwes, Mosambiigis, Sambias, Lõuna-Aafrika Vabariigis, Namiibias, Botswanas ja Angolas. Hemirhagerrhis nototaenia, Catalogue of Life, veebiversioon (vaadatud 25.03.2015)(inglise keeles) Hemirhagerrhis nototaenia, Animal Diversity Web, veebiversioon (vaadatud 25.03.2015)(inglise keeles) Hemirhagerrhis nototaenia (GÜNTHER, 1864), Roomajate andmebaas, veebiversioon (vaadatud 25.03.2015)(inglise keeles) Selles artiklis on kasutatud prantsuskeelset artiklit fr:Hemirhagerrhis nototaenia seisuga 25.03.2015.
Hemorrhois hippocrepis

Hoburaud-vilbasnastik (Hemorrhois hippocrepis) on Colubridae sugukonna maoliik. Tänapäeval liigitatakse see madu soomuseliste seltsi Colubridae sugukonna Hemorrhois perekonna maoliigina ja tema teaduslik ladinakeelne nimetus on Hemorrhois hippocrepis. Eestikeelne nimetus on hoburaud-vilbasnastik. Veebipõhises roomajate taksonoomilises andmebaasis on hoburaud-vilbasnastikul 2 alamliiki: Hemorrhois hippocrepis hippocrepis (Linnaeus, 1758) Hemorrhois hippocrepis nigrescens (Cattaneo, 1985). Neid madusid võib kohata Alžeerias, Hispaanias, Gibraltaril, Itaalias, Sardiinias, Pantelleria saarel, Marokos, Portugalis ja Tuneesias. Hemorrhois hippocrepis (LINNAEUS, 1758), Roomajate andmebaas, veebiversioon (vaadatud 25.03.2015)(inglise keeles) Boulenger, G.A. 1893. Catalogue of the Snakes in the British Museum (Natural History), I. köide. London. lk 409-410. Selles artiklis on kasutatud prantsuskeelset artiklit fr:Hemorrhois hippocrepis seisuga 25.03.2015.
Charon (täpsustus)

Charon on vanakreeka mütoloogias paadimees, kes viib surnuid Hadeses üle jõe. Tema järgi on nime saanud: Charon, planeedi Pluuto kaaslane Charon, Soome heavy metal'i ansambel
Eesti käsipallikoondis

Eesti käsipallikoondis on Eestit käsipallis esindav rahvuskoondis. Koondis kuulub Eesti Käsipalliliitu. Koondis on mänge pidanud alates 1995. aastast, kuid tiitlivõistluste finaalturniiridele ei ole kunagi jõudnud. 1. etapp, väljalangemismängud Luksemburg v Eesti Eesti v Luksemburg Edasi järgmise etapi mängudele sai Eesti üldskooriga 69:53. 2. etapp, alagrupiturniir Austria v Eesti Eesti v Saksamaa Eesti v Bosnia ja Hertsegoviina Bosnia ja Hertsegoviina v Eesti Eesti v Austria Saksamaa v Eesti Saksamaa kogus 12 punkti, Austria 6 ning Bosnia ja Hertsegoviina 4 punkti. Kõik kolm said võimaluse mängida finaalturniiril. Eesti tulemus oli 2 punkti. 1. etapp, alagrupiturniir Soome v Eesti Eesti v Suurbritannia Eesti v Gruusia Soome kogus 5 ja Eesti 4 punkti ning nad jätkasid 2. etapi mängudega. 2. etapp Austria v Eesti Eesti v Austria Edasi järgmise etapi mängudele sai Austria üldskooriga 62:57. Alagrupiturniir Tšehhi v Eesti Eesti v Island Eesti v Iisrael Iisrael v Eesti Eesti v Tšehhi Island v Eesti Island ja Tšehhi kogusid 10 punkti ja said finaalturniirile, Eesti ja Iisrael said turniiril 2 punkti ning edasi ei pääsenud. Eesti sai 3. koha tänu paremale väravate üldvahele. 1. ring Läti v Eesti Eesti v Läti Edasi järgmisesse ringi sai Eesti üldskooriga 58:51. 2. ring Eesti v Ukraina Ukraina v Eesti Edasi järgmisesse ringi sai Eesti üldskooriga 73:62. Peatreener Martin Noodla, treener Janar Mägi, abijõud Priit Allikivi ja Margus Parts. EHF. Team Estonia. European Handball Federation. Päev koondisega. Youtube, märts 2024.
Orienteerumise maailmameistrivõistlused

Orienteerumise maailmameistrivõistlused (inglise The World Orienteering Championships) on maailmameistrivõistlused orienteerumisjooksus. Võistlusi on peetud alates 1966. aastast. Kuni 2003. aastani toimusid need iga kahe aasta tagant (v.a 1978 ja 1979) ja aastast 2003 toimuvad need igal aastal. 2017. aasta orienteerumise maailmameistrivõistlused toimusid Eestis. Orienteerumise Euroopa meistrivõistlused Eesti meistrivõistlused orienteerumises
Erki Savisaar

Erki Savisaar (sündinud 16. juunil 1978 Vastse-Kuustes) on Eesti poliitik, ettevõtja ja IT-spetsialist, XIII ja XIV Riigikogu liige ning alates 2. novembrist 2023 Vinni vallavanem, 18. novembrist 2021 kuni 3. juunini 2022 oli ta Eesti keskkonnaminister. Savisaar lõpetas Tallinna Pedagoogikaülikoolis rakendusinformaatika eriala. Ta on töötanud Tallinna linnavalitsuses linnatranspordi IT-osakonna juhatajana. 2015. aastani oli Erki Savisaar Tallinna linnavolikogu liige. 2015. aasta Riigikogu valimistel pääses ta Keskerakonna nimekirjas parlamenti, kogudes Mustamäel ja Nõmmel 1862 häält, kuid ei kuulunud sel ajal erakonda. Ta on 2. novembrist 2023 Vinni vallavanem. 10. veebruaril 2024 valiti ta Keskerakonna volikogu esimeheks. 2021 – Keskkonnakirves – algatatud looduskaitseseaduse muutmise seaduse eelnõu eest. Eelnõus tehakse ettepanek sisuliselt kaotada praegu kehtiv ehituskeeluvöönd – selle ulatust vähendataks praeguselt kuni 200-meetrilt vaid 20 meetrini. Selline muudatus mõjutaks oluliselt nii randade ja kallaste hapraid ökosüsteeme, veekogude veekvaliteeti kui ka avalikkuse ligipääsu veekogude äärde. Erki Savisaar on Edgar Savisaare poeg. Kristjan Pihl "Erki Savisaar: Seisame isaga samade väärtuste eest!" Eesti Ekspress, 25. märts 2015, lk 8–9 "Erki Savisaar: kõrgem miinimumpalk on võimalik ja hädavajalik". Originaali arhiivikoopia seisuga 2. aprill 2015. Vaadatud 25. märtsil 2015. "President nimetas Erki Savisaare keskkonnaministriks". postimees.ee. 18. november 2021. Vaadatud 19. november 2021. https://www.delfi.ee/artikkel/120244659/vinni-vallavanemaks-valitud-erki-savisaar-kavatsen-keskenduda-kolmele-suunale "Galerii: Keskerakond valis volikogu esimeheks Erki Savisaare" ERR, 10. veebruar 2024 Kristjan Pihl. "Erki Savisaar: Seisame isaga samade väärtuste eest!" Eesti Ekspress, 25. märts 2015, lk 8–9
Beržėnai

Beržėnai (ka Beržėnai I) on küla Leedus Kelmė rajoonis Užventise vallas. Küla asub Venta jõe kaldal. Esimest korda mainiti XV sajandil. XVII sajandil rajati sinna Beržėnai mõis. Nõukogude ajal asus seal kohaliku kolhoosi keskasula. Gyventojai gyvenamosiose vietovėseatsisiųsti Küla portaalis vietoves.Lt
Beržėnai mõis

Beržėnai mõis (leedu keeles Beržėnų dvaras) on endine mõis Leedus Kelmė rajoonis Užventise vallas Beržėnais. Mõis rajati XVII sajandil, selle esimesed omanikud olid Szemetid. Aastal 1636 läks see Korffide, XVIII sajandi teisel poolel aga Gorskite valdusse. XIX sajandi alguses läks mõis Czapskite valdusse. Aastal 1926 tükeldati suurem osa mõisa valdustest talukruntideks, Czapskitele jäi vaid 80 hektarit maad. Uusgooti stiilis peahoone valmis aastal 1840, seda rekonstrueeriti aastail 1885–1887. Ümberehitustööde projekti autor oli saksa arhitekt Karl Lorentz. Tänapäeval on hoone restaureeritud ja asub eravalduses. Lisaks peahoonele on säilinud veel vahimajake ja teenijate maja, ait, sigala, kaks lauta, õllevabrik, pesuköök ja kabel. Ka on säilinud mõisa juures asuv park. Sissekanne Leedu mõisate veebisaidil; fotod (leedu keeles) Artikkel mõisa kohta (leedu keeles)
Billie Jean King Cup

Fed Cupi karikavõistlused ehk Fed Cup (aastani 1995 Federation Cup) on iga-aastane riikide naiskondade võistkondlik võistlus tennises. Seda korraldab Rahvusvaheline Tenniseföderatsioon. Võistlused said alguse 1963. aastal, et tähistada 50. Rahvusvahelise Tenniseföderatsiooni aastapäeva.  Pikemalt artiklis Eesti Fed Cupi koondis Davis Cup, Fed Cupi vaste meeskondadele
Meistriliiga (jäähoki)

Meistriliiga (EML), sponsorluse tõttu tuntud ka kui Unibet Hokiliiga, on Eesti kõrgeima tasemega jäähokiliiga. Liigas osaleb kuus Eesti meeskonda. Liiga moodustati hooajal 1990–91. Aastatel 1945–46 olid Eesti võistkonnad osalenud Eesti NSV meistrivõistlustel. Enne riigi annekteerimist ja liitmist Nõukogude Liiduga võisteldi Eesti meistrivõistlustel sõdadevahelises Eestis aastatel 1934–1940. Hooajal 2017–18 oli liiga tuntud kui Nordic Power Hokiliiga. Aastatel 2018–23 oli liiga nimi Coolbet Hokiliiga. Narva PSK on alguses domineerinud liigas, võites esimesest 11 hooajast kuus esimest meistritiitlit ja kaheksa. Tartu Välk 494 on alates esimesest tiitlivõidust 1997. aastal olnud Meistriliiga stabiilselt edukaim meeskond liiga algusest peale, olles võitnud kokku üheksa meistritiitlit. HK Stars võitis aastatel 2005–2009 viie aasta jooksul neli tiitlit. Hooajal 2022–23 omandas turniir rahvusvahelise staatuse, meistrivõistlustel osales 7 meeskonda: 5 Eestist (HC Panter, Välk 494, Narva PSK, HC Everest, Viru Sputnik) ja 2 Lätist (HK Kurbads, HS Riga). Sel aastal võitis meistritiitli HK Kurbads. Hooajal 2023–24 kandis liiga nime Unibet Hokiliiga, seitse aastat hiljem suutsid Narva hokimängijad võita Eesti meistritiitli ning esindavad riiki 2024–25 IIHF kontinentaalkarikal B-grupis, mille mängud peetakse Narvas. Liiga säilitas oma nime ka hooajaks 2024-25. Eelmisel hooajal mänginud viiele meeskonnale lisandus pealinna HC Vipers. Tavahooaja 2024-25 tulemused: 1991 : Narva Kreenholm II 1992 : Narva Kreenholm 1993 : Narva Kreenholm 1994 : Narva Kreenholm 1995 : Narva Kreenholm 1996 : Narva Kreenholm 1997 : Tartu Välk 494 1998 : Narva Kreenholm 1999 : Tartu Välk 494 2000 : Tartu Välk 494 2001 : Narva 2000 2002 : Tartu Välk 494 2003 : Tartu Välk 494 2004 : HC Panter 2005 : HK Stars 2006 : HK Stars 2007 : HK Stars 2008 : Tartu Välk 494 2009 : HK Stars 2010 : Kohtla-Järve Viru Sputnik 2011 : HK Tartu Kalev-Välk 2012 : HK Tartu Kalev-Välk 2013 : Tallinn Viiking Sport 2014 : Tallinn Viiking Sport 2015 : Tartu Kalev-Välk 2016 : Narva PSK 2017 : Narva PSK 2018 : HC Viking 2019 : Tartu Kalev-Välk 2020 : Tartu Välk 494 2021 : Tartu Välk 494 2022 : Tartu Välk 494 2023 : HK Kurbads 2024 : Narva PSK Eesti Jäähokiliit Eesti noorte meistrivõistlused jäähokis Naiste Hokiliiga "Unibet Hokiliiga". Eesti Jäähokiliit. Vaadatud 12. juulil 2024. "Jäähokiliit". ehis.eestihoki.ee. Vaadatud 12. juulil 2024. Koduleht
Põldohakas

Põldohakas (Cirsium arvense) on korvõieliste sugukonda ohaka perekonda kuuluv kaheaastane rohttaim. Põldohakas kasvab niiskematel niitudel ja puisniitudel, metsasihtidel ja -servadel ning veekogude kallastel. Põldohakas andmebaasis eElurikkus
Nahk

Nahk (ladina keeles cutis) on selgroogsete loomade (keelikloomade) katteelundkonda kuuluv kõige suurem elund. Imetajate nahk on enamasti kolmekihiline (loetletud väljast sissepoole): marrasknahk ehk epidermis (epidermis) pärisnahk ehk dermis (dermis) alusnahk ehk subkuutis (tela subcutaneae) Epidermis koosneb kihilisest lameepiteelist. Sügavamates epidermise kihtides (kasvukihis, basaalkihis) on mitoosi teel paljunemiseks võimelised rakud – keratiini sisaldavad rakud ehk keratinotsüüdid. Epidermises leiduvad ka Langerhansi rakud ja pigmenti sisaldavad rakud (melanotsüüdid), millest sõltub naha värvus. Epidermis on pidevalt uuenev kude. Naha elutsükli käigus tekib alumistes kihtides tüvirakkudest uusi rakke, pealmistes kihtides järk-järgult raku organellid apoptoosi mõjul degenereeruvad, rakud muutuvad lamedamaks. Kõige välimises kihis leiduvad tuumatud, lamedad ja surnud rakud, mis meenutavad soomuseid. Nende eemaldumist nimetatakse deskvameerumiseks. Seda protsessi nimetatakse keratinisatsiooniks ehk sarvestumiseks, mis võtab aega umbes üks kuu. Dermis koosneb tihkest kiulisest sidekoest, milles leidub hulgaliselt erinevaid struktuure: vere- ja lümfisooned, närvilõpmed, puute- ja valutundlikud rakud, rasunäärmed ja higinäärme juhad, karvasibulad, silelihaskimbud jms. Ehituselt sisaldab dermis läbipõimunud kollageensete, elastsete (elastiin) ja retikulaarsete (retikuliin) kiudude kimpe. Nende võrgustik annab nahale vetruvuse ja elastsuse. Alusnahk ehk subkuutis on vahelüliks naha ja nahaaluste organite vahel, mis koosneb peamiselt kohevast sidekoest, elastiinist ja rasvarakkudest. Umbes pool keharasvast asub nahaalustes kudedes, alusnahas asub ka rikkalikult vere- ja lümfisooni ning närvirakkude jätkeid. Nahal tervikuna on hulgaliselt ülesandeid: kaitse – nahk kaitseb organismi sisekeskkonda väliskeskkonna mõjude eest; homöostaatiline funktsioon – vee ja soojuse tasakaalu organismis reguleeritakse naha abil; tundeelund – nahas asuvad puute-, valu- ja temperatuuritundlikud rakud ning vabad närvilõpmed; süntees – D- ja B-vitamiini süntees, rasvade ladestamine. Varem arvati, et nahk on tähtis ka kui: erituselund – erituselundina vähetähtis, pigem on tegemist termoregulatsiooni "kõrvalsaadusega"; hingamiselund – hapnik imendub nahka tähtsusetult väikesel määral. Küll on sel olulisem roll hingamises mõne looma limanahal. Dermatoloogia Nahahaigused Nahka sisenevad peptiidid Karvad Juuksed Küüned Eesnahk Neitsinahk
Naftna Industrija Srbije

Naftna Industrija Srbije (Нафтна Индустрија Србије, lühend NIS) on Serbia nafta- ja gaasitootmisettevõte. Ettevõtte peakorter asub Novi Sadis. Ettevõtte suuremateks osanikeks on Gazprom Neft (56,15%) ja Serbia riik (29,87%). 2013. aastal töötas ettevõttes üle 7600 inimese. Samal aastal olid ettevõtte tulud 2,3 miljardit eurot, millega NIS oli Serbia ettevõtete seas esimene.